**Activitatea filantropica in**

**Arhiepiscopia Iasilor dupa anul 1990**

Alături de multiplele mijloace pe care le are Biserica pentru chemarea oamenilor la o viață demnă, cinstită și cu credință în Dumnezeu, se înscriu, din timpurile cele mai vechi, felurite sisteme de sprijin moral și material al celor găsiți în impas, al copiilor orfani, al celor bolnavi, al săracilor etc.

Așadar, una din caracteristicile fundamentale ale credinței creștine este **filantropia.**

**Filantropie** este un termen care a apărut prin [secolul al-XVIII](http://ro.wikipedia.org/wiki/Secolul_XVIII)-lea şi provine din [greacă](http://ro.wikipedia.org/wiki/Limba_greac%C4%83) *φίλος, (phílos) - prieten şi άνθρωπος, (ánthropos) - om* (în traducere „Prietenie sau Dragoste faţă de oameni”)[[1]](#footnote-1). În înțeles obișnuit, mai restrâns, prin filantropie se înțelege o ”acțiune de binefacere întreprinsă în folosul oamenilor săraci și al așezămintelor de binefacere”[[2]](#footnote-2). Înțelesul filantropiei nu trebuie limitat însă doar la aspectul material. Intenția de a face bine nu-i privește doar pe săraci. De ajutor au nevoie și cei cuprinși de suferințe sufletești.

Dacă am încerca să facem o distinție între termenul de **activitate filantropică** și **activitate socială**, putem spune următoarele: filantropia are un bogat conținut creștin, termenul implicând una dintre cele mai mari virtuți creștine-iubirea. Termenul de asistență socială, este un termen mai aproape de fenomenul secularizării. Dacă filantropia presupune, neapărat, iubirea de aproapele, ea putând fi practicată individual sau colectiv de toții creștinii, asistența social definește mai mult o profesie, o categorie socio-profesională, ea fiind practicată instituționalizat, de persoane fără o convingere religioasă. Filantropia merge până la jertfă, în timp ce asistența social presupune exercitarea unei profesii.

Filantropia își are originea în Sfânta Treime. Evanghelistul iubirii spune că: ”Noi iubim pe Dumnezeu, fiindcă El ne-a iubit cel dintâi”(I Ioan 4, 19). Așadar, primul filantrop a fost Dumnezeu[[3]](#footnote-3) și deci putem vorbi, în primul rând, de o filantropie divină, iar în al doilea rând de filantropie ca relație între oameni.

Fiind cu toții fiii aceluiași Dumnezeu, în fața Căruia toți suntem egali, avem, pricipial, aceleași drepturi și aceleași îndatoriri[[4]](#footnote-4). În acest sens putem afirma că filantropia are și o ”justificare naturală. Există o tendință firească spre viața socială, spre ajutor reciproc”[[5]](#footnote-5).

Încă din primul secol, Biserica primară a acționat pentru ocrotirea atât a fiilor ei, cât și a străinilor, prin diverse forme de organizare socială, dintre care sunt cunoscute ca fiind mai importante următoarele trei: a) organizarea comunităților bisericești ca proprietate de obște; b) organizarea comunităților bisericești sub forma colegiilor, corporațiilor sau asociațiilor îngăduite, sau tolerate de legea romană și c) organizarea lor ca unități fără proprietate de obște, având însă o întreagă rețea de societăți religioase și de instituții de asistență socială, care asigurau ajutorarea materială a celor lipsiți. Dintre acestea, cea care s-a impus și s-a statornicit ca formă caracteristică și tipică de organizare socială a comunităților creștine și a Bisericii în general, este cea de-a treia. Aceasta reprezintă cea mai potrivită formă de organizare ce s-a putut impune și menține, atât în vremea persecuțiilor, cât mai ales după vremea lor, începând cu epoca lui Constantin cel Mare.

La fel ca în Biserica primară și activitatea filantropică a Bisericii Ortodoxe Române a cunoscut o evoluție semnificativă, o dată cu trecerea timpului ea diversificându-se și îmbogățindu-se. In acest sens, PF. Daniel considera ca “Biserica trebuie sa redescopere azi dimensiunea organizata a filantropiei sociale si a grijii pentru cei suferinzi. Opera medicala a Bisericiii noastre – preciza PF. Daniel – inseamna un nou drum in slujirea Evangheliei Mantuitorului nostru Iisus Hristos. Mantuitorul vine tainic la noi, nu numai prin Sfintele Taine ale Sfantului Altar, ci si prin taina fratelui sau aproapelui nostru, iar intre formele prin care Hristos vine la noi se afla si aceea a bolnavului, a omului in suferinta. De altfel, oriunde semenii nostri au nevoie de iubirea noastra si de ajutorul nostru, noi ne intalnim tainic cu Hristos. Evanghelia de astazi trebuie sa fie Evanghelia milosteniei pe care El o cere de la noi: taina lui Iisus sta in faptul ca El este deodata medic si pacient. In Noul Testament Iisus strabatea orasele si satele si vindeca orice boala si orice neputinta. Numarul mare de vindecari ne arata cat de importanta era pentru misiunea Sa vindecarea. Vindecarea este un mod de a predica.”[[6]](#footnote-6)

Dacă până în anul 1989, Biserica nu a putut să-și desfășoare prea mult activitatea sa filantropică, după această dată, deplin conștientă de misiunea ei, a început să se reorganizeze din acest punct de vedere, fie încercând să reia firul unor activități dinainte, fie să inițieze instituții și activități necesare în noul context.

În acest sens, dupa anul 1990 pentru a transpune in concret ideea slujirii sociale, au fost deschise mai multe orizonturi de interventie sociala ale Bisericii. Astfel activitatea sociala in **Arhiepiscopia Iasilor** s-a derulat nu numai prin intermediul Centrului Eparhial si a Birourilor de Asistenta Sociala din cadrul protopopiatelor, ci si prin intermediul preotilor de caritate, a preotilor parohi si a asociatilor religioase, Biserica fiind astfel prezenta in diferite comunitati locale, precum si in spitale, penitenciare, centre de plasament, centre pentru minori, scoli speciale, camine pentru batrani, cantine sociale, la domiciliul persoanelor defavorizate sau in zonele calamitate, actiunile intreprinse fiind sprijinite si de organizatii guvernamentale si neguvernamentale, din tara si din strainatate.

Pentru PF. Daniel (Mitropolit al Moldovei si Bucovinei pe atunci), prezenta Bisericii in unitatile de ocrotire sociala a fost o prioritate fundamentala.

Activitatea preotului misionar de caritate din spitale, penitenciare, unitati militare si alte unitati bugetare a fost recunoscuta, in mod oficial,in urma unor rodnice colaborari cu factorii de raspundere, prin semnarea unor protocoale intre Patriarhia Romana si Ministerul Apararii Nationale (Proiectul Legii Clerului militar – 1991), Ministerul Justitiei (1993 si reactualizat, in 1997), Ministerul Sanatatii (1995) si Ministerul de Interne (1997).

Una din primele masuri care a fost luata in cadrul Arhiepiscopiei Iasilor pentru intensificarea activitatii filantropice a fost aceea a infiintarii, inca din anul 1991, in cadrul Facultatii de Teologie, a specializarii Asistenta Sociala.

Din dorinta de implicare in rezolvarea sau atenuarea gravelor probleme sociale cu care se confrunta societatea romaneasca la acea vreme, la initiativa si cu binecuvantarea PF. Daniel, a fost infiintata Asociatia “Familia Nostra”, Iasi (1996), care a realizat ca prim proiect, Centrul pentru Primirea Copiilor Strazii “Sf. Andrei” – Iasi.

De asemenea, pentru a veni in sprijinul copiilor cu necesitati speciale, cat si a familiilor acestora a fost infiintata Asociatia “Renasterea Sperantei”, Iasi (1999). Tot in acest an a fost infiintata si Asociatia “Samarineanul Milostiv”, al carei principal scop era sa asigure adapost si hrana pentru persoanele fara adapost, bolnave de tuberculoza, in sprijinul acestora amenajandu-se Caminul “Sf. Nicolae”, Golaesti.

Alte obiective socio-medicale prin care Arhiepiscopia Iasilor isi dezvolta activitatea filantropica sunt: Cabinetul Stomatologic “Sf. Pantelimon” (1993), Dispensarul Policlinic “Sf. Ap. Petru si Pavel” (1998), Cabinetul “Sf. Pantelimon”, Dorohoi (1999), Cabinetul “Sf. Teodora de la Sihla” (1999), de la Manastirea Sihastria, Cabinetul Medical “Sf. Dr. Cosma si Damian”, de la Manastirea Agapia, Cabinetul stomatologic “Sf. Voievod Stefan cel Mare” de la Manastirea Razboieni, Neamt (2004), Puncrul medical si farmaceutic de la Manastirea Varatec (1990).

Cea mai importanta realizare in domeniul operei sociale, medicale si filantropice o reprezinta Centrul de Diagnostic si Tratament “Providenta” (2000).

Pentru coordonarea eficienta a diaconiei sociale s-a infiintat, in luna martie 1996, Biroul de Asistenta Sociala “Diaconia”, care mai apoi in noiembrie 1997 s-a transformat in Sectorul de Asistenta Sociala “Diaconia”. Biroul de asistenţă socială Diaconia coordonează întreaga activitate a Sectorului social - filantropic al Arhiepiscopiei Iaşilor (Birouri de asistenţă socială din Protopopiate, unităţi de asistenţă socială, cantine sociale, brutării, cămine de bătrâni, centre pentru copii, ONG-uri cu activitate socială care funcţionează cu binecuvântarea Bisericii).

Oferă servicii de asistenţă socială primară, consiliere şi ajutoare de urgenţă, precum şi servicii specializate de educaţie, consiliere, suport şi asistenţă în sfera sănătăţii reproducerii parentalităţii şi relaţiilor de cuplu pentru adolescenţi şi tineri (familii) în dificultate şi situaţii de risc. Serviciile sunt oferite de personal calificat, sunt gratuite şi acreditate conform legislaţiei în vigoare.

O alta directie pentru receptarea intelesului si problematicii fiintei umane, s-a realizat prin infiintarea scolilor post-liceale teologico-sanitare “Sf. Teodora”, Piatra Neamt (1992), si “Sf. Cuv. Parascheva”, Iasi (1993), iar mai nou a Scolii postliceale pentru pedagogi de recuperare “Olga Sturdza”, Iasi (2006).

Un alt program social, demarat in 1993 in colaborare cu doua asociatii din Franta (“Pain et Partage” – Marsilia si “Equilibre”), a avut ca obiectiv infiintarea de brutarii care sa distribuie painea in orfelinate, spitale si familii sarace. Astazi exista 5 brutarii: Brutaria “Sf. Dumitru”, Pascani (1992), Brutaria “Sf. Ana”, Iasi (1993), Brutaria “Sf. Ioan Casian”, Dorohoi (1995), Brutaria “Sf. Imp. Constantin si Elena”, Darabani, Brutaria “Sf. Nicolae”, Varatec. Pe lnga brutariile mai sus amintite, exista si cantine care ofera hrana pentru persoanele aflate in dificultate, dupa cum urmeaza: Cantina “Sf. Lucia”, Dorohoi (1995), Cantina “Sf. Ilie”, Botosani, Cantina “Sf. Ilie”, Tg. Neamt, Cantina “Sf. Gheorghe”, Harlau (1997), Cantina “Sf. Haralambie” si “Sf. Ecaterina”, Iasi, Cantina “Sf. Nicolae”, Roznov, Cantina “Sf. Trei Ierarhi” si “Sf. Ioan Botezatorul” Piatra Neamt.

Pentru a veni in sprijinul batranilor si a copiilor exista mai multe centre in care acestora li se ofera ajutor social, cat si asistenta religioasa prin intermediul preotilor de caritate. Astfel de centre exista la:

-Manastirea Agapia (Centrul pentru batrani “Cuv. Eustochia”);

-Manastirea Petru Voda (Azilul de batrani “Sf. Pantelimon” si Centrul social pentru copii);

-Dumbrava Rosie (Centrul residential pentru copii in dificultate);

-Savinesti (Centrul social “Popasul iubirii milostive”).

O directie aparte in domeniul activitatii sociale a fost infiintarea in anul 2002 a Fundatiei “Solidaritate si Speranta”, avand ca obiectiv principal accesarea si implementarea de proiecte de asistenta sociala specializata cu finantare interna si externa. Printre proiecte desfasurate mentionam:

1. Consiliere si sprijin in vederea reintegrarii in viata social-economica a comunitatii;

2. Infiintarea unei cantine de ajutor social-cu distribuire de preparate la domiciliul persoanelor aflate in dificultate si oferirea de servicii temporare persoanelor dezavantajate social;

3. Pregatirea practica a preotilor din parohii si a asistentilor sociali pentru redactarea si managementul proiectelor cu impact social;

4. Hrana zilnica pentru copii si alte categorii de personae aflate in nevoie;

5. Dragoste si responsabilitate;

6. “Ajuta-i sa afle, ajuta-i sa se integreze!”

7. Centrul de Asistenta sociala si ingrijire la domiciliu pentru varstnici;

8. Consiliere sociala si reabilitare a persoanelor dependente de alcool si droguri.

Evident, pe langa aceste institutii sociale, au fost organizate, in perioada 1990-2007, prin Centrul Eparhial, protoierii si parohii, colecte de ajutoare destinate atat unor persoane sau familii aflate in dificultate, cat si comunitatilor care au trecut prin grele incercari. Aceasta lucrare social-filantropica a fost continuata si in anii 2008-2010, cand, pe langa activitatea desfasutata prin reteaua bisericeasca de asistenta sociala, au fost colectate ajutoare material si financiare pentru persoanele afectate de inundatii, fiind ridicate de catre Arhiepiscopia Iasilor 11 case pentru sinistratii din localitatea Radauti-Prut.

**Concluzii:**

Practicarea filantropiei este la fel de necesară și astăzi, ca și în epoca apostolic, fiindcă întotdeauna vor exista în preajma noastră săraci, văduve, orfani, bolnavi, față de care nu putem fi nepăsători. Când Mântuitorul le-a spus Sfinților Apostoli ”pe săraci totdeauna îi aveți cu voi” (Ioan 12,8), implicit, le-a dat și porunca de a avea grijă de ei.

De aceea, se impune astăzi, poate mai mult ca niciodată punerea în practică a textului Sfântului Iacov, potrivit căruia *credința fără fapte este moartă*, filantropia nefiind altceva decât un rod al credinței.

**Bibliografie**

\*\*\**”Cu timp si fara timp”,* Arhiepiscopia Iasilor in date si imagini 1990-2005, Editura Trinitas, Iasi, 2005.

\*\*\* *Priveghind si lucrand pentru mantuire*, Volum editat la aniversarea a 10 ani de arhipastorire a Inalt Prea Sfintitului Daniel, Mitropolitul Moldovei si Bucovinei (1 iulie 1990 – 1 iulie 2000), Editura Trinitas, 2000

**Carti:**

1. Mănoiu, Florica și Epureanu, Viorica, *Asistența socială în România*, Editura All, București, 1996.

Nicolaescu, Diac. Prof. N. I., *Îndatoriri sociale după Noul Testament*, în ”Studii Teologice”, an VI, nr. 7-8, 1954.

1. Papuc, Magistrand Gheorghe, Virtutea dragostei în scrierile Sfântului Apostol Ioan, în ”Studii Teologice”, an VIII, nr. 5-6, 1956.

Stan, Pr. Prof. Liviu, *Instituțiile de asistență socială în Biserica veche*, în ”Ortodoxia”, an IX, nr. 1, 1957.

1. Stoian, Pr. Ioan M., *Dicționar religios,* Editura Garamond, București, 1994.

Vicovan, Pr. Ion, *Dați-le voi să mănânce! Filantropia creștină – Istorie și spiritualitate*, Editura Trinitas, Iași, 2001.

1. Vizitiu, Pr. Mihai, *Filantropia divină și filantropia Bisericii după Noul Testament*, Editura Tinitas, Iași, 2002.

**Site-uri**

<http://www.ziarullumina.ro/articole;Istoria-crestinismului-(MCCLXXV)-Filantropia-in-Ţara-Romaneasca-(XXVI).html> accesat în 3 mai 2014.

*http://ro.wikipedia.org/wiki/Filantropie,* accesat în 3 mai 2014.

1. *http://ro.wikipedia.org/wiki/Filantropie,* accesat în 2 mai 2014. [↑](#footnote-ref-1)
2. Pr. Ioan M. Stoian, *Dicționar religios,* Editura Garamond, București, 1994 apud Pr. Mihai Vizitiu, *Filantropia divină și filantropia Bisericii după Noul Testament*, Editura Tinitas, Iași, 2002, p. 13. [↑](#footnote-ref-2)
3. Pr. Mihai Vizitiu, *op. cit*., p. 9. [↑](#footnote-ref-3)
4. Diac. Prof. N. I. Nicolaescu, *Îndatoriri sociale după Noul Testament*, în ”Studii Teologice”, an VI, nr. 7-8, 1954, p. 351. [↑](#footnote-ref-4)
5. Magistrand Gheorghe Papuc, Virtutea dragostei în scrierile Sfântului Apostol Ioan, în ”Studii Teologice”, an VIII, nr. 5-6, 1956, p. 308. [↑](#footnote-ref-5)
6. *Priveghind si lucrand pentru mantuire*, Volum editat la aniversarea a 10 ani de arhipastorire a Inalt Prea Sfintitului Daniel, Mitropolitul Moldovei si Bucovinei (1 iulie 1990 – 1 iulie 2000), Editura Trinitas, 2000, p. 147. [↑](#footnote-ref-6)